Diari Oficial de la Generalitat Valenciana


Sumari del DOGV 5878, del 24-10-2008 (2008/12325)

Convocatòria de 20 d'octubre del 2008, de la Federació Valenciana de Municipis i Províncies, d'ajudes a les entitats locals valencianes per al desenrotllament d'actuacions d'acollida i integració de persones immigrants així com de reforç educatiu, durant l'exercici 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12530


Data del document
:   20-10-2008

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * administració local
    * ajuda pública
    * immigració
    * integració dels migrants
    * integració social
    * suport econòmic

Convocatòria de 20 d'octubre del 2008, de la Federació Valenciana de Municipis i Províncies, d'ajudes a les entitats locals valencianes per al desenrotllament d'actuacions d'acollida i integració de persones immigrants així com de reforç educatiu, durant l'exercici 2008. [2008/12601]
La Generalitat Valenciana té entre els seus objectius prioritaris, la protecció i l'ajuda d'aquells sectors que requerixen un especial cura i atenció. Per això, es tendix a establir els mitjans idonis i necessaris que coadjuven a aconseguir una adequada integració social.
En data 27 de maig de 2008, es va subscriure un Protocol pel qual es prorroga per a l'any 2008 el Conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Generalitat per al desenrotllament d'actuacions d'acollida i integració de persones immigrants així com de reforç educatiu, la duració del qual és fins al 31 de desembre de 2008, el qual incorpora com a part d'este el Pla d'Acció de la Comunitat Valenciana 2008, redactat de conformitat amb els eixos d'actuació del «Marc de cooperació per a la Gestió del Fons de Suport a l'Acollida i la integració d'immigrants així com el seu Reforç Educatiu». Eixos i mesures del Pla d'Acció de total aplicació al present conveni.
La Llei 5/1997 de 25 de juny, per la que es regula el sistema de Servicis Socials en la Comunitat Valenciana, disposa en l'article 5, que l'administració de la Generalitat, a través de la Conselleria competent coordinarà les actuacions de les distintes Administracions i de la iniciativa privada que desenrotllen funcions d'interés social propiciant quants convenis de col·laboració siguen convenients per al compliment adequat dels objectius legalment previstos.
Que la Generalitat, d'acord amb el que establix l'article 49 de la Llei Orgànica 1/2006, de 10 d'abril, de reforma de Llei Orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria d'assistència social, fundacions i associacions de caràcter beneficoassistencial, així com la protecció i ajuda d'immigrants.
En virtut d'esta competència la Comunitat Autònoma desenrotlla actuacions relacionades amb l'acollida i integració social de les persones immigrants i refugiats que es troben en el seu territori.
La Federació Valenciana de Municipis i Províncies, entitat sense ànim de lucre, que té entre els seus fins promoure, executar i prestar suport a les iniciatives dirigides a millorar la qualitat de vida dels habitants de les entitats locals que la integren.
Les entitats locals són competents en la prestació de servicis socials, d'acord amb el que disposa l'art. 25.2.K de la Llei 7/1985, de 2 d'abril, reguladora de les Bases de Règim Local.
Les associacions d'entitats locals, en l'àmbit propi de les seues funcions, podran celebrar convenis amb les distintes Administracions Públiques, d'acord amb el que disposa la Disposició Addicional Quinta de la Llei 7/1985, de 2 d'abril, reguladora de les Bases de Règim Local.
Per tot el que s'exposa i sobre la base del «Conveni de Col·laboració subscrit entre la Conselleria d'Immigració i Ciutadania i la Federació Valenciana de Municipis i Províncies per al desenrotllament d'actuacions d'acollida i integració de persones immigrants així com de reforç educatiu» que es fonamenta en la necessitat de recolzar la participació de les entitats locals en la promoció d'actuacions que afavorisquen la integració de la població immigrant en els municipis de residència o treball, durant l'exercici 2008.
Els eixos d'actuació són els referits a: Acollida, Educació, Ocupació, Vivenda, Servicis Socials, Salut, Infància i Joventut, Igualtat de Tracte, Dona, Participació, Sensibilització i Codesenvolupament, amb una dotació pressupostària total de nou milions cent vint-i-cinc mil sis-cents noranta-un euros amb vint cèntims (9.125.691,20 euros), a càrrec de l'aplicació pressupostària 87.51.26.7125.315.14.6, línia de subvenció I61898590, dels Pressupostos de la Generalitat per a l'any 2008 en virtut del qual es convoquen les següents ajudes econòmiques que s'expressen a continuació.
BASES DE LA CONVOCATÒRIA
Primera. Objecte
Cofinançament del cost de les actuacions de les entitats locals en l'àmbit territorial de la Comunitat Valenciana destinades a promoure l'acollida, la integració i el reforç educatiu de les persones immigrants durant l'exercici 2008.
Segona. Beneficiaris
Les entitats locals de la Comunitat Valenciana que formen part de la Federació Valenciana de Municipis i Províncies, i que promoguen l'acollida i la integració dels immigrants així com el seu reforç educatiu.
Tercera. Requisits de les entitats beneficiàries
Podran ser beneficiàries de les subvencions establides en el present conveni les entitats locals de la Comunitat Valenciana que formen part de la FVMP i que complisquen els requisits següents:
1) Que l'entitat local tinga més d'un 5% de població immigrant empadronada a data 31/12/2007, en el territori del seu àmbit d'actuació.
2) Que l'entitat local dispose de Pla d'Immigració, en el territori del seu àmbit d'actuació.
3) Que l'entitat local tinga un servici permanent d'atenció als immigrants (servicis de traducció, orientació, mediació, informació, etc).
4) Que l'entitat local cofinançe el projecte d'actuació atenent als percentatges següents:
- 10% de cofinançament si té censats menys de 20.000 habitants.
- 20% de cofinançament si té censats més de 20.000 habitants i menys de 100.000.
- 30% de cofinançament si té censats més de 100.000 habitants.
En tot cas, la Federació Valenciana de Municipis i Províncies finançarà els projectes d'actuació de les entitats locals valencianes, tenint com a límit màxim allò que s'ha estipulat en el conveni subscrit entre la FVMP i la Conselleria d'Immigració i Ciutadania.
Quarta. Contingut i programes d'actuacions a desenrotllar per les entitats locals
Les actuacions concretes que es duguen a terme han d'estar emmarcades dins de les establides en el Marc de Cooperació sobre el qual s'elabora el Pla d'Acció de la Comunitat Valenciana.
Cada actuació haurà de contemplar, almenys, els aspectes següents: Contingut de l'actuació, Nombre i tipologia dels beneficiaris, Forma d'execució, Cost i finançament i Indicadors de resultat
Els eixos d'actuació són els referits a: Acollida, Educació, Ocupació, Vivenda, Servicis Socials, Salut, Infància i Joventut, Igualtat de Tracte, Dona, Participació, Sensibilització i Codesenvolupament.
Cinquena. Procediment de concessió
Les sol·licituds presentades per part de les entitats locals es dirigiran a la FVMP I en esta es farà constar, almenys, el percentatge de cofinançament del projecte d'actuació.
A la sol·licitud s'acompanyarà un pla d'actuació, emmarcat dins dels eixos i mesures que s'arrepleguen en el Marc de Cooperació per a la gestió del Fons de Suport a l'Acollida i la Integració d'Immigrants així com el seu Reforç Educatiu de l'any 2008 que forma part del Protocol pel qual es prorroga per a l'any 2008 el Conveni de col·laboració subscrit el 6 d'octubre de 2005, entre el Ministeri de Treball i Assumptes Socials i la Generalitat.
Una vegada presentades les sol·licituds, la Federació Valenciana de Municipis i Províncies serà l'encarregada de revisar la documentació presentada, i d'ofici, acordarà totes les actuacions necessàries per a la determinació, coneixement i comprovació de les dades en virtut de les quals s'ha de pronunciar resolució.
El secretari general de la FVMP, atenent a les sol·licituds presentades, i d'acord amb els criteris i requisits establits, elaborarà una proposta motivada de resolució amb l'aprovació o denegació de les sol·licituds plantejades i l'assignació de quantitats a cada una d'estes; i la traslladarà a la Direcció General d'Immigració perquè siga informada.
Una vegada obtingut l'informe citat, elevarà la proposta a l'òrgan competent per a la seua resolució, que serà la Presidència de la Federació Valenciana de Municipis i Províncies.
Sisena. Criteris per a la valoració de les propostes d'actuació
Per a la valoració dels projectes d'actuació presentats per les entitats locals sol·licitants, es tindrà en compte els criteris següents:
Els criteris de valoració seran, almenys, els següents:
1) Població total empadronada del municipi, per referència a les dades oficials de l'INE a 1 de gener de 2007 i població i percentatge de població estrangera extracomunitària, que haurà de suposar un 16% de la puntuació total.
2) Població total empadronada del municipi, per referència a les dades oficials de l'INE a 1 de gener de 2007 i població i percentatge de població estrangera, que haurà de suposar un 5% de la puntuació total.
3) Propostes d'actuacions que hagen sigut subvencionade l'any anterior i la continuïtat de les quals s'estime convenient, que haurà de suposar un 6% de la puntuació total.
4) Nombre total de places d'allotjament que es posen a disposició per mitjà de les actuacions proposades i qualitat del servici previst en totes aquelles actuacions que s'incloguen dins de l'eix d'acollida, que haurà de suposar un 19% de la puntuació total.
5) Nombre total d'usuaris i qualitat del servici en les propostes corresponents a la resta dels eixos previstos, que haurà de suposar un 10% de la puntuació total.
6) Nombre total i qualitat dels recursos humans, materials i tècnics utilitzats en els projectes, que haurà de suposar un 10% de la puntuació total.
7) Proposta d'activitats en matèria de sensibilització i no discriminació i igualtat de tracte per origen racial o ètnic en el contingut dels projectes, que haurà de suposar un 10% de la puntuació total.
8) Transversalitat de gènere en les actuacions proposades, que haurà de suposar un 10% de la puntuació total.
9) Qualitat global dels projectes, que haurà de suposar un 12% de la puntuació total.
Basant-se en este barem, l'òrgan competent valorarà els projectes, i els puntuarà, establint un orde de major a menor puntuació, i a continuació establirà la subvenció a distribuir per cada punt de valoració, confeccionant un llistat amb els imports totals de les subvencions a distribuir.
Setena. Obligacions de les entitats locals
1. Realitzar les accions que fonamenten la concessió de l'ajuda.
2. Acreditar davant de la Federació Valenciana de Municipis i Províncies la realització de l'activitat subvencionada.
3. No alterar la finalitat de la subvenció i complir totes les obligacions que establix la legislació vigent per als perceptors de fons públics.
4. Fer constar en tota la informació o documentació que s'oferisca sobre les actuacions subvencionades que estes es realitzen en el marc del Conveni de col·laboració entre el Ministeri de Treball i Immigració, i la Generalitat.
5. Comunicar a l'entitat concedent l'obtenció de subvencions o ajudes per a la mateixa finalitat, procedent de qualssevol Administracions o ens públics o privats, tan prompte com es conega i, en tot cas, amb anterioritat a la justificació de l'aplicació donada als fons percebuts.
6. Facilitar la inspecció i el control de la Conselleria d'Immigració i Ciutadania, i en particular de la Direcció General d'Immigració, a fi de conéixer qualsevol aspecte de l'activitat objecte de la subvenció.
7. El sotmetiment a les actuacions de control financer que corresponen a la Intervenció General de la Generalitat en relació amb la subvenció concedida.
8. Justificar davant de la Federació Valenciana de Municipis i Províncies el gasto realitzat per mitjà de la presentació d'una certificació del gasto realitzat, indicant les dades de quantia per concepte de gasto i del cofinançament, subscrita per l'Interventor/a de l'entitat local i amb el vistiplau del seu president. La certificació guardarà relació amb els eixos prioritaris del Marc de Cooperació proposat pel Ministeri de Treball i Immigració per a la subvenció de les activitats d'acollida i integració d'immigrants i de reforç educatiu que es desenrotllen des de les entitats locals, així com amb les distintes mesures previstes en estos eixos.
9. Acreditar davant de l'entitat concedent, per mitjà de la presentació d'una memòria final d'acord amb el model establit com a annex 8. Dita «Memòria» haurà d'incloure necessàriament com a part integrant d'esta una relació individualitzada de les persones ateses, en relació amb l'objecte del conveni.
10. Acreditar, per mitjà de declaració responsable, que no està incursa en cap prohibició per a obtindre la condició de beneficiari, de les assenyalades en l'article 13 de la Llei 38/2003, de 17 de novembre, General de Subvencions així com de no ser deutor de la Generalitat per reintegrament de subvencions, d'acord amb el que preveu l'article 25 del Reial Decret 887/2003, de 17 de novembre, General de Subvencions.
11. Les altres previstes en l'article 14 de la Llei 38/2003, General de Subvencions.
Huitena. Explotació de la informació i difusió
La difusió que es duga a terme sobre les actuacions objecte d'este conveni, ja siga a través de material imprés o de qualsevol altre suport divulgatiu haurà de mencionar que estes s'efectuen sobre la base del conveni de col·laboració entre el Ministeri de Treball i Immigració i la Generalitat, així com del present conveni.
En tots els materials elaborats per a donar publicitat a les actuacions realitzades en el marc del present conveni apareixeran clarament els logotips de les entitats firmants, a saber, la Generalitat Valenciana, la Federació Valenciana de Municipis i Províncies, així com el del Ministeri de Treball i Immigració.
Novena. Lloc de presentació de la instància i documentació
Hauran d'ajustar-se al model que s'adjunta, i hauran de presentar-se, en el Registre General de la Federació Valenciana de Municipis i Províncies, a 46019-València, C/ Guillem de Castro núm. 46- 1r, acompanyada de la documentació següent:
a) Model de Sol·licitud.
b) Certificat del secretari/a de l'entitat local, amb el vistiplau del seu/de la seua president/a, que complix els requisits que se sol·liciten en estes bases de convocatòria per a la concessió de les ajudes, segons model de l'annex 1.
c) Pla d'actuació dels Eixos i en que Mesures desenrotllarà les seues actuacions l'entitat local sol·licitant. ANNEX 2.
d) Certificat del/de la secretari/a de l'entitat local, amb el vistiplau del seu /de la seua president/a, acreditant la realització de les actuacions subvencionades, segons model de l'ANNEX 3.
e) Certificat del/de la Interventor/a de l'entitat local, amb el vistiplau del seu/de la seua president/a, justificant el gasto realitzat, indicant les dades de quantia per concepte de gasto i especificant el percentatge de cofinançament depenent de la població censada en el seu municipi, ANNEX 4.
f) Declaració responsable de conformitat a la Llei 38/2003 General de Subvencions i Reial Decret 887/2006 Reglament de la Llei General de Subvencions, ANNEX 5.
g) Comunicació a la Federació Valenciana de Municipis i Províncies sobre l'obtenció de subvencions o ajudes per a la mateixa finalitat procedents de qualsevol administració o ens públics o privats, ANNEX 6.
h) Criteris de Valoració, ANNEX 7.
i) Memòria d'activitats de l'entitat, valorada i emmarcada dins dels Eixos que figuren en l'apartat 4 d'esta convocatòria, en el que cada una de les actuacions haurà de contemplar almenys els aspectes següents: contingut, beneficiaris, forma d'execució, cost i finançament, ANNEX 8.
Desena. Termini de Presentació
El termini improrrogable de presentació de la sol·licitud i de la documentació requerida finalitza el 13 de novembre de 2008.
La Memòria a què fa referència l'apartat i) de la base novena de les presents Bases haurà de presentar-se com a data límit el 2 de gener de 2009, per remissió via e-mail: omcs1603byyzt@muij.fqo.
La FVMP revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la FVMP comunicarà a l'entitat sol·licitants les deficiències perquè, en un termini de deu dies, siguen esmenades amb l'advertència que, si no ho feren, s'arxivarà l'expedient sense més tràmit.
València, 20 d'octubre de 2008.- La presidenta de la Federació Valenciana de Municipis i Províncies: Elena María Bastidas Bono.